બોલિવૂડની લિજન્ડરી એક્ટ્રેસ રેખાનો 10 ઓક્ટોબર, 2017ના રોજ 63મો જન્મદિવસ છે. રેખાની લાઇફસ્ટોરીમાં અનેક ગંભીર ટ્વીટસ્ટ આવ્યા છે અને આથી લોકોને એમના અંગત જીવન વિશે જાણવાની ઉત્સુકતા હંમેશા રહી છે. વિવાદો, રિલેશનશિપ, મીડિયા અને ઇન્ટરવ્યુથી દૂરી વગેરે જેવી વાતો રેખાના જીવનને વધુ રહસ્યમયી બનાવે છે. જો કે, આ સિવાય પણ રેખાની એક ઓળખ છે. ફિલ્મ ઇન્ડસ્ટ્રીમાં તેઓ પોતાના દમ પર આગળ આવ્યા અને ઘણા વર્ષો સુધી રાજ કર્યું. રેખા કદાચ પહેલા એવા એક્ટ્રેસ હશે જેમણે પોતાનાથી 10 વર્ષ નાના હીરો(અક્ષય કુમાર) સાથે રોમેન્ટિક સિન આપ્યા હોય.